GUNKUL เดินเครื่อง COD โซลาร์ฟาร์ม Phong Dien II ขนาด 50 MWp ฉลุย!
GUNKUL เดินเครื่อง COD โซลาร์ฟาร์ม Phong Dien II ขนาด 50 MWp ฉลุย!
28 ธ.ค. 2563

บริษัท กันกุลเอ็นจิเนียริ่ง จำกัด (มหาชน) หรือ GUNKUL เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทฯได้เข้าไปดําเนินการลงทุนใน บริษัท Doan Son Thuy Investment JSC (DST) ซึ่งเป็นบริษัทที่ประกอบธุรกิจโรงไฟฟ้าพลังงานแสงอาทิตย์แบบติดตั้งบนพื้นดิน โดย DST ได้ดําเนินการจําหน่ายไฟฟ้าเชิงพาณิชย์ (COD) ของโครงการโรงไฟฟ้าพลังงานแสงอาทิตย์ Phong Dien II จํานวน 50 MWp เมื่อวันที่ 18 ธันวาคม 2563 เป็นที่เรียบร้อยแล้ว
อนึ่ง โครงการโรงไฟฟ้าพลังงานแสงอาทิตย์ Phong Dien II ตั้งอยู่ ณ เมือง Hue ประเทศสาธารณรัฐสังคมนิยมเวียดนาม มีขนาดกําลังการผลิตรวม 50 MWp และเป็นโครงการที่ผลิตและจําหน่ายไฟฟ้าจากพลังงานแสงอาทิตย์ให้ กับ Vietnam Electricity Corporation (VEC) ซึ่งเป็นไปตามสัญญาซื้อขายไฟฟ้าขนาด 50 เมกะวัตต์ โดยมีอัตรารับซื้อไฟฟ้าในรูปแบบ Feed-in Tariff ที่ 0.0709 เหรียญดอลล่าร์สหรัฐต่อหน่วย เป็นระยะเวลา 20 ปีนับจากวันที่เริ่มดําเนินการจําหน่ายไฟฟ้าเชิงพาณิชย์